Joe Farrugia d-Dulli bħala Puzzitu. Ritratt: Facebook - Nostalġija  Fl-episodju li jmiss mis-sensiela Nostalġija li jixxandar it-Tlieta 16 Novembru fuq TVM, Ġina jkollha l-vista għand il-gajnikoloġista. Carol tmur għand il-kappillan tipprova ssir taf min hi omm John. Grezzju jidher li waqaf jixrob. Iċ-Ċakkar kurjuż kif iċ-Ċatt ħalla l-iskufja warajh. Puzzitu jerġa' jittanta jiġbor flusu mingħand Peppi. George jasal lura minn Għawdex u jsib li serquħ. U jidħollu suspett f'min kien. Rufus iżur il-qabar ta' missieru. Iċ-Ċatt jaħbi l-flus u jidher li l-kuxjenza diġa qiegħda tniggżu. Ċensina w Ġina jagħmlu minn kollox biex jerġgħu jaraw lil xulxin; imma Salvu iebes wisq. Dan huwa l-filmat promozzjonali għall-episodju li jmiss: Nostalġija għandu kitba u produzzjoni ta' Ronald Saliba b'direzzjoni ta' Charles Stroud.